b"\n_START_ARTICLE_\nCal Villa\n_START_SECTION_\nCaracter\xc3\xadstiques\n_START_PARAGRAPH_\nLa construcci\xc3\xb3 d'aquesta masia va ser encarregada, els anys quaranta, per M. Teresa Castell i Poch, v\xc3\xaddua de Josep Balletb\xc3\xb3 (mort durant la Guerra Civil espanyola), al mestre d'obres Alfons Coll i Camps (Maretis)._NEWLINE_Per tant, es tracta d'una casa moderna, distribu\xc3\xafda en planta baixa i pis. Als baixos hi havia la sala-menjador, la cuina, el rebost i un celler per al vi, i, al pis superior, les alcoves. Davant la casa hi havia un pou artesi\xc3\xa0 i un altre d'aig\xc3\xbces fre\xc3\xa0tiques, i un espai enjardinat amb arbres d'ombra. La finca tenia sis mujades de terra de conreu de mitjana qualitat, on es feien bones collites de faves i carxofes, entre altres productes.\n_START_SECTION_\nHist\xc3\xb2ria\n_START_PARAGRAPH_\nLa propietat va passar als fills de M. Teresa, Pere i Josep Balletb\xc3\xb3 i Castells, i, el 1974, l'empresa t\xc3\xa8xtil Fisi-pe, aleshores coneguda com a Cyanenka o Courtelle, la va comprar per destinar-la a zona d'esbarjo dels seus treballadors.\n_START_SECTION_\n\xc3\x9as actual\n_START_PARAGRAPH_\nEl 26 de novembre de 2001 va ser enderrocada per les obres d'ampliaci\xc3\xb3 del pol\xc3\xadgon Mas Blau._NEWLINE_En l'actualitat es trobaria dins dels terrenys que conformen el magatzem d'Amazon de El Prat de Llobregat"